Dankie vir die positiewe opmerkings. Ons is bly dat julle die verblyf geniet het. Ons hoop julle besoek ons gou weer.
Ons het 'n heerlike rustige naweek by Saamrus gehad saam met ons honde. Dit is nie te ver van Johannesburg af nie, so mens sit nie vir ure in die kar nie. Blyplek is kompak, goed toegerus, skoon en netjies - alles wat mens nodig het. Ons het dit baie geniet en sal vir seker teruggaan.
Die staproetes baie oulik en verskeie wandelpaadjies om van te kies. Hul verskaf ook 'n map van al die staproetes. Waterbakke by jou blyplek neergesit en so ook by die swembad. Baie stil en rustige plekkie en baie netjies. Die hondekinders het dit so baie geniet. Sal graag die volgende voorstelle wil maak indien moontlik. 'n Asblik by die swembad en so ook n braaier of 2 by die swembad plaas. Ys op die perseel verkoop, so ook meer lekkergoed of iets om te peusel. As jy eers daar is, is jy nie lus om winkel toe ry nie.
Daar was altyd 'n asblik by the swembad. Wonder waarheen hy verdwyn het? Ons sal ondersoek instel en seker maak daar is 'n asplik.
Ons kan ongelukkig nie 'n braai by die swembad sit nie, want as daar van die gaste is wat as 'n groep geboek het, is hulle geneig om die swembad area oor te vat en dan voel ander gaste onwelkom om ook daar te sit of the swem. Om die rede is daar net braaigeriewe by die cottages.
Ons het heerlik gekuier, en dit was vir my belangrik dat ons honde die wêreld veilig kon verken, oefening kry en ook lekker rus. Die staproetes was absoluut die hoogtepunt! Daar is 'n verskeidenheid roetes wat die mooiste uitsigte bied en die paadjies was goed sigbaar. Saamrus is regtig uitstekend vir honde ontwerp. Die slaapkamers was bietjie knap en die Suikerbos kothuis slaap nie eintlik ses grootmense gemaklik nie, maar alles was mooi skoon en die kombuis was verbasend goed ingerig. Ek weet die Magalies-gebied sukkel vanjaar met 'n oormaat vlieë, maar dit was besonder erg. Dit sal die een ding wees wat my weerhou om weer te kom, hoewel Saamrus regtig baie moeite gedoen het om dit draaglik te maak (mense wat elke dag kom spuit, vlieëplakke, wierook, gif, flytraps, ens.), en dit blykbaar 'n seisoenale probleem is. Dankie vir 'n lekker vakansie!
Dit is soos hulle belowe 'n wegbreeknaweek vir pare wat alleen gelaat wil word, super rustig met 'n wonderlike berg-uitsig.
Ons het dit vreeslik geniet. Die feit dat dit brakkie vriendelik is, is 'n bonus. Dit was heerlik om in die natuur te wees.
Saamrus is 'n pragtige en rustige gasteplaas. Die Piet-my-Vrou-huisie was netjies en heeltemal voldoende ingerig. Dit is duidelik dat die eienaars moeite doen met die huisies. Alhoewel ons nie troeteldiere saamgeneem het nie, was dit vir ons duidelik dat eienaars en troeteldiere heerlike tye saam daar kan deurbring. Ons het 'n baie lekker rustyd daar beleef en sal vir seker weer soontoe gaan.
Saamrus Guest Farm is die ideale wegbreek saam met jou lewensmaat. Die kothuise is netjies en ten volle toegerus. Die stilte en uitsig maak die ligging 'n ware wegbreek van die gewoel van die alledaagse lewe af. As jy tyd alleen saam met jou maat nodig het is dit die ideale plek om net weer tyd saam te spandeer. Selfs families kan hierheen reis om kwaliteittyd saam te spandeer. Alhoewel die verblyf 'n bietjie meer aan die duur kant is, is is dit die moeite werd. Die ligging is ook nie ver van Johannesburg en Pretoria af nie - net so oor 'n uur se ry. Gaan rus lekker saam op Saamrus Guest Farm.
Die ligging was nie te ver vir 'n kort wegbreek nie. My honde het dit vreeslik geniet. Ek dink hulle sal graag daar wil bly. Dit was egter bietjie raserig met 'n gedreun van ek dink 'n hoenderplaas van bure en die pad na Rustenburg. Ek neem aan ons het dit meer gehoor omdat ons so hoog was. Nieteenstaande was dit heerlik. My man het gaan fietsry op ander paaie en ek kon net sit en die natuur inneem met 'n verfkwas. Daar was 'n bosluis of twee op die honde, so ek sal aanbeveel dat eienaars wel net opvolg en was en dip na tuiskoms.
Ons verblyf was heerlik! Het tuisgegaan in Karee. Baie netjies en skoon. Kon die steil pad trostseer sonder 'n 4x4 (maar sal dit aanbeveel vir 'n voertuig wat hoog van grond af is en sterk enjin het!) Die kaggel en sementbad maak dit baie romanties! Heerlik gaan stap met ons 4-poot-kinders. Baie goed ingerig gewees vir ons honde. Drinkwater vir hulle voorsien en selfs 'n "poop-scoop". Sal dit aanbeveel vir enige paartjie/gesin wat wil wegbreek saam met hulle dierekinders. My man het ongelukkig sy trouring in die bos verloor! Ons vermoed dit is in of net buite die Karee huisie se erf. Ek en my man sal opreg dankbaar wees as dit aan die eienaars, Chris of Annetjie, besorg kan word. Ons bied selfs 'n beloning. Die ring is moontlik nie veel werd, Titanium - maar dit het soveel sentiment. By voorbaat dank.
Die huisies op die heuwel kan slegs bereik word per voet/poot of 4x4. Na die effe wilde rit tot by Olienhout is ons vierpotige vriende verwelkom met 'n groot bak water en die stoepie is koel lafenis met 'n asemrowende uitsig. Hier op die heuwel kan jy jou verbeel jy is alleen in die bos. Na 'n lekker staproete is afkoel in die swembad hemels. Daar is plek vir die honde om te wag in die koelte en lekker ruimte om te stap rondom die swemarea. Die huisie is goed ingerig met al die nodige. Kerse en 'n kaggel vir die winter sorg vir 'n romantiese atmosfeer. In die somer kan muskiete en vliëe lastig wees, so vat gifgoed saam. Daar is 'n klein kiosk waar mens hout en 'n paar verversings kan kry asook baie nodige bosluisgoed vir die diere. 'n Lekker sorgvrye naweek wegkom tipe plek.
Saamrus is wat sy naam sê: "Hier gaan ons saam rus". Dit was wonderlik om net die rustige omgewing in te neem. Die staproetes was nie te moeilik nie. Die verblyf was skoon en baie goed ingerig. Sal dit enige tyd aanbeveel en sal beslis weer daar gaan kuier.
Ons was baie beïndruk met die plek. Als was perfek! Enigste iets wat ek kan sê is daar kon meer warm water wees, veral in so groot bad op 'n romantic getaway in die koue.